b"\n_START_ARTICLE_\nRyom Tae-ok\n_START_SECTION_\nIdrettskarriere\n_START_PARAGRAPH_\nRyom fikk bronse i parl\xc3\xb8p i det nordkoreanske mesterskapet i kunstl\xc3\xb8p i 2012. Hun fikk gull i 2013 og bronse igjen i 2014.\n_START_SECTION_\nSesongen 2015/16\n_START_PARAGRAPH_\nI Mesterskapet for fire kontinenter 2016 (Four Continents Figure Skating Championships) kom hun p\xc3\xa5 sjuendeplass i parl\xc3\xb8p, sammen med Kim Ju-sik. De kom p\xc3\xa5 tredjeplass i Cup of Tyrol 2016 i Innsbruck, og vant Asian Figure Skating Trophy 2016.\n_START_SECTION_\nSesongen 2016/17\n_START_PARAGRAPH_\nHun vant parl\xc3\xb8p i det nordkoreanske mesterskapet i kunstl\xc3\xb8p 2017. I Asian Winter Games 2017 fikk hun og Kim bronse bak to kinesiske par. Dette var Nord-Koreas f\xc3\xb8rste medalje i Asian Winter Games noensinne. De deltok ogs\xc3\xa5 i VM i kunstl\xc3\xb8p 2017, og kom der p\xc3\xa5 15.-plass.\n_START_SECTION_\nSesongen 2017/18\n_START_PARAGRAPH_\nI Mesterskapet for fire kontinenter 2018 kom Ryom og Kim p\xc3\xa5 tredjeplass, bak to par fra USA; Tarah Kayne og Danny O'Shea vant dette mesterskapet. I Vinter-OL 2018 kom de p\xc3\xa5 13.-plass, med ny personlig rekord b\xc3\xa5de i kortprogram (69,40) og friprogram (124,23), og dermed ogs\xc3\xa5 sammenlagt (193,63)."